open-index/open-wikipedia-markdown huggingface dataset:
Rive gauche

**Rive gauche** (, fransk for «**Venstre bredd**») er den delen av Paris som er sør for elven Seinen. Her renner elva omtrent vestover, og deler byen i to: Sett ovenfra er den sørlige bredden til venstre, og den nordlige bredden (eller *[[Rive droite]]*) til høyre.

Rive gauche ble i tidligere tider omtalt som den delen av Paris som var tilhold for kunstnere, forfattere og filosofer. Her lå blant annet kunstnermiljøene på Montparnasse, og uttrykket *Rive gauche* leder tankene til bohemliv, motkultur og kreativitet.

Noen av Rive gauches mest berømte gater er Boulevard Saint-Germain, Boulevard Saint-Michel, rue Bonaparte og Rue de Rennes.

Latinerkvarteret med den historiske universitetsbygningen Sorbonne  ligger på Rive gauche.

## Se også
* Arrondissement (Paris)
* Rive droite

## Referanser
Karelske piroger

**Karelske piroger** er en tradisjonelt østersjøfinsk (finsk/karelsk/vepsisk) pirog som består av et tynt rugskall fylt med risengrynsgrøt eller potetmos.

De karelske pirogene var opprinnelig en delikatesse fra nord- og grensekarelen som ble spredt til resten av Finland i og med evakueringen av karelene under annen verdenskrig. Matretten fikk samtidig navnet karelsk pirog.

Det er søkt om EU-beskyttelse for produktet, der det kreves at deigen lages av minst 50 prosent rug, og at fyllet kun kan bestå av ris, korn eller potet. Ellers finnes det også blant annet gulrotfylte piroger, men disse vil ikke kunne bruke den beskyttede betegnelsen karelske piroger.

## Fotnoter

## Referanser




## Eksterne lenker
*
Forskrift om bortvisning og utvisning av personer fra Svalbard

**Forskrift om bortvisning og utvisning av personer fra Svalbard** er en norsk forskrift som gir Sysselmesteren på Svalbard myndighet til å bortvise og utvise personer fra Svalbard. Forskriften ble fastsatt ved kongelig resolusjon 3. februar 1995 med rettslig grunnlag i svalbardloven §&nbsp;4, som blant annet gir Kongen i statsråd hjemmel til å fastsette regler om utvisning og offentlig orden på Svalbard.

Reglene i forskriften skiller ikke mellom norske og andre borgere, idet Svalbardtraktaten gir traktatlandenes borgere samme rett til tilgang på Svalbard som norske borgere. Den norske utlendingsloven og utlendingsforskriften gjelder ikke på Svalbard.

Forskriften gir Sysselmesteren på Svalbard myndighet til å bortvise personer som ikke er i stand til å ta vare på seg selv eller som ikke har tilstrekkelige midler til å oppholde seg eller mulighet til å ernære seg på lovlig måte på Svalbard.

## Referanser


## Eksterne lenker
* Lovdata
Varto

**Varto** er en by med 31 187 innbyggere (2015) i den tyrkiske provinsen Muş. Den ligger nord for Muş, sør for Erzurum, sørvest for Hınıs, øst for Karlıova og vest for Bulanık.

## Referanser
Bulanık

**Bulanık** er en by med 82 205 innbyggere (2015) i den tyrkiske provinsen Muş. Den ligger nord for Ahlat, sør for Hınıs og Karaçoban, øst for Varto og Muş, og vest for Malazgirt.

## Referanser
Hasköy (Muş)

**Hasköy** er en by med 26 639 innbyggere (2015) i den tyrkiske provinsen Muş. Den ligger nord for Güroymak og Mutki, sør for Korkut og øst for Muş.

## Referanser
Salahat Aghayev

**Salahat Aghayev** (født 4. januar 1991) er en aserbajdsjansk fotballspiller som spiller for den aserbajdsjanske klubben Inter Baku.

## Referanser


## Eksterne lenker
*
Demirözü

**Demirözü** er en by med 8 655 innbyggere (2015) i den tyrkiske provinsen Bayburt. Den ligger nord for Otlukbeli og Çayırlı, sørøst for Köse, øst for Kelkit og vest for Bayburt.

## Referanser
Korkut

**Korkut** er en by med 26 035 innbyggere (2015) i den tyrkiske provinsen Muş. Den ligger nord for Hasköy, sørvest for Bulanık, sørøst for Muş og vest for Ahlat.

## Referanser
Aydıntepe

**Aydıntepe** er en by med 8 334 innbyggere (2015) i den tyrkiske provinsen Bayburt. Den ligger nord og vest for Bayburt, sør for Çaykara og øst for Gümüşhane.

## Referanser
Alaska Aviation Heritage Museum

**Alaska Aviation Museum** ble opprettet i 1988 og ligger i Lake Hood Seaplane Base i Anchorage, Alaska. Dens oppgave er å bevare, vise og ære Alaskas flyhistorie, ved å bevare og vise historiske fly, gjenstander og memorabilia, og fremme allmenn interesse for luftfart og dens historie. Museet har over tretti fly på utstilling, en hangar for restaurering, flysimulatorer, to auditorier, og en Hall of Fame. Det vektlegger historiske fly, luftfart gjenstander og memorabilia som har bidratt til utvikling og fremgang av luftfart i Alaska, inkludert bushflyvning, og  Andre verdenskrig.
 
## Hall of Fame

* 2009: Ruth M. Jefford
* 2008: Kunst I Woodley
* 2007: Russel Merrill
* 2006: Merle "Mudhole" Smith
* 2005: Robert Campbell Reeve
* 2004: Bob Ellis
* 2003: Carl Ben Eielson
* 2002: Joe Crosson
* 2001: Ray Petersen
* 2000: Noel Wien

## Referanser
Rindal kommunale Auto

**Rindal kommunale Auto** (RKA) var et rutebilselskap i Rindal på Nordmøre. Selskapet ble etablert i 1923 som fortsettelse av Rindal Automobilselskap.

Rindal Automobilselskap startet i 1912 rute Rindal-Surna. I tidsrommet 1917-1923 ble ruta kjørt av Rindal Handelsforening. Etter at RKA overtok driften i 1923 ble det i 1924 opprettet ruter Rindal-Svorkmo, i 1926 Rindal-Trondheim.

Utgangspunktet for virksomheten til RKA var Rindal kommune, med lokalruter i kommunen, personrute til Surna, og person- og godsruter til Trondheim.

I 1972 hadde RKA 31 helårsansatte og 25 vogner.

RKA hadde i alle år kjørt parallelt med rutene til Surnadal Billag. Bare lokalrutene i Rindal var eget rutenett. Fra 1970 hadde Møre og Romsdal fylke arbeidet aktivt med å redusere antall rutebilselskaper i fylket, ikke minst gjennom å slå sammen selskaper som kjørte på de samme strekningene. En utredning konkluderte med at RKA skulle gå sammen med Surnadal Billag. Dette skjedde i 1976. Da hadde Surnadal Billag byttet navn til Mørelinjen AS.

## Referanser


## Litteratur
* Brønstad, O. (2016). *Rindal kommunale Auto 1923-1976: ei pulsåre i lokalsamfunnet i over 50 år*. Rindalsskogen: Eige forlag.
* Haugen, K. R., Skudal, S., & Ottesen, H. (1966). *Over til rutebil : avdeling Møre og Romsdal 1930-1965*. Ålesund: NRF.
* Ottesen, O., Helge, Hjermann, L., Høsteng, A. K., Vollstad, K., Haugen, K. R., & Skudal, S. (2001). *Rutebilnæring under omstilling 1965-2000*. Molde: TL Møre og Romsdal.
Toorox

**Toorox** er en tidligere Linuxdistribusjon fra Tyskland som er basert på Gentoo. Distribusjonen leveres som en Live CD og benytter automatisk deteksjon og automatisk konfigurasjon, som er hentet fra Knoppix.

Distribusjonen benytter skrivebordsmiljøene GNOME, KDE og Xfce. Distribusjonen har 32-biter x86 (i686) og 64-biter x86-64 som plattform.

Versjon 06.2009 ble lansert 28. juni 2009. Siste versjon er 01.2013 og ble lansert 30. desember 2012.

## Eksterne lenker
*Hjemmeside
*Toorox, hos DistroWatch
Angvik Auto

**Angvik Auto** var et rutebilselskap i Angvik, i dagens Gjemnes kommune, Møre og Romsdal.

Selskapet ble startet i 1925 av Kristian J. Angvik med flere.

Angvik hadde ruter fra Angvik-området til Molde. I 1935 ble Angvik Auto med i samarbeidet Mørelinjen, en samarbeidsrute om bussruter mellom Trondheim og Mørebyene. Angvik Auto kjørte strekningen Angvik-Molde. I Angvik var det ferjesamband til Tingvoll og i Molde til Vestnes der det var bussforbindelse videre til Ålesund. På 1950-tallet kjørte selskapet også turer hele veien Molde-Trondheim, og selskapet startet direkte godsrute Molde-Trondheim i 1958. I 1961 overtok selskapet også ruter Flemma-Molde (overtatt fra Nordmøre og Romsdal Billag), og i 1963 en siderute Angvik-Rausand.

I 1972 hadde Angvik Auto ni helårs ansatte og femten vogner.

1. april 1975 ble Angvik Auto overtatt av Surnadal Billag. Nytt firmanavn ble nå Mørelinjen AS. Angvik Auto ble dermed avviklet etter 50 år.

## Litteratur
* Haugen, K. R., Skudal, S., & Ottesen, H. (1966). *Over til rutebil : avdeling Møre og Romsdal 1930-1965*. Ålesund: NRF.
* Ottesen, O., Helge, Hjermann, L., Høsteng, A. K., Vollstad, K., Haugen, K. R., & Skudal, S. (2001). *Rutebilnæring under omstilling 1965-2000*. Molde: TL Møre og Romsdal.

## Referanser


## Eksterne lenker
* Angvik Auto på DigitaltMuseum
Mohammad Javad Zarif

**Mohammad Javad Zarif Khonsari** (, født 1960) er en iransk diplomat, akademiker og utenriksminister i Iran fra 2013 til 2021. 

Han har hatt ulike diplomatiske roller og poster siden 1990-årene. Han er også professor på Universitetet i Teheran, hvor han underviser i diplomati og internasjonale organisasjoner. Han var leder for den diplomatiske gruppen fra Iran til USA fra 2002 til 2007. Zarif og Rouhani regnes som landets ledende reformpolitiker og er i konflikt med de konservative i regimet. 

Javad Zarif fungerte som visepresident  Iran mellom 1. august 2024 og 11. august 2024 før han trakk seg.

## Referanser


## Eksterne lenker
* 
* 
*
Ali Akbar Salehi

**Ali Akbar Salehi** (, født 24. mars 1949 i Karbala i Irak) er en iransk diplomat og akademiker og leder av Irans atomenergiorganisasjon. Han var leder i denne organisasjonen fra 2009 til 2010, og ble igjen leder den 16. august 2013. Før han fikk sin nåværende posisjon var han utenriksminister i Iran fra 2010 til 2013. Han var også den iranske representanten i Det internasjonale atomenergibyrået fra 1998 til 2003.

## Referanser
Møbelringen Cup 2016

**Møbelringen Cup 2016** var den 16. utgaven av Møbelringen Cup, en internasjonal håndballturnering for kvinner. Turneringen blir arrangert i DNB Arena i Stavanger fra 24. til 27. november 2016, som oppkjøring til Håndball-EM 2016 i Sverige.

## Resultater

----

----

## Toppscorer

## All-Star Team

* Målvakt:  Kari Aalvik Grimsbø
* Venstre ving:  Camilla Herrem
* Høyre ving:  Anna Vyakhireva
* Venstre back:  Veronica Kristiansen
* Høyre back:  Mette Tranborg
* Playmaker:  Darja Dmitrijeva
* Strekspiller:  Marit Malm Frafjord

## Eksterne lenker
* 
* Resultater
Morten Kirkskov

**Morten Kirkskov** (født 1963) er den dansk skuespiller, teaterinstruktør og forfatter. Fra 2011 til 2015 var han teaterdirektør på Aalborg Teater og 2015 ble han skuespillsjef på Det Kongelige Teater. 

Morten Kirkskov har medvirket i mere end 40 forestillinger på en lang rekke teatre bl.a. Aveny-Teatret, Café Teatret, Det Danske Teater, Mungo Park og Det Kongelige Teater, hvor han har vært ansatt i perioder.

## Filmografi (utvalg)
### Filmer
* 2016: *[[De standhaftige (film)|De standhaftige]]* (som Niels)
* 2016: *[[Flaskepost fra P (film)|Flaskepost fra P]]* (som Lars Bjørn)
* 2014: *[[Fasandreperne (film)|Fasandreperne]]* (som Lars Bjørn)
* 2013: *[[Kvinnen i buret (film)|Kvinnen i buret]]* (som Lars Bjørn)
* 2011: *[[Dirch]]* (som Ove Sprogøe) 
* 2008: *[[Det som ingen ved]]* (som taler på Langeliniepaviljongen) 
* 2007: *[[Daisy Diamond]]* (som instruktørassistent) 
* 2004: *[[Brødre (film)|Brødre]]* (som offiser)
* 2004: *[[Avgrunnen (film fra 2004)|Avgrunnen]]* (som adoptivfar)
* 2001: *[[En kort en lang]]* (som Adrian) 
* 1997: *[[Mørkets øy]]* (som Allan) 

### TV-serier
* 2018-2021: *[[Friheden (TV-serie)|Friheden]]* (som Berthelin)
* 2018: *[[Greyzone (TV-serie)|Greyzone]]* (som Andreas Tange)
* 2017-2018: *[[Herrens Veje]]* (som Søren) 
* 2014-2017: *[[Arvingene]]* (som Ole) 
* 2013-2022: *[[Badehotellet]]* (som en herre fra København) 
* 2011: *[[Lykke (TV-serie)|Lykke]]* (som dr. Fjeldmose)
* 2010-2022: *[[Borgen (TV-serie)|Borgen]]* (som Niels Erik Lund - departementsjef)
* 2000: *[[Hotellet (TV-serie)|Hotellet]]* (som Claus)

### Manuskript
* 2011: *[[Rosa Morena]]* (sammen med Carlos Oliveira og Jens Dahl). (Filmen ble nominert innen flere kategorier til Robertprisen i 2012, blant annet i kategorien for årets manuskript.)

## Referanser

 
 


## Eksterne lenker
* 
*
Stor-Rensjön

**Stor-Rensjön** er en innsjø vest i Åre kommune i Sverige, ikke langt fra riksgrensa mot Norge. 

Prøvefiske i regi av Sveriges Lantbruksuniversitet har vist forekomst av ørret, røye og lake.

## Referanser
Liberté Linux

**Liberté Linux** er en tidligere Linuxdistribusjon fra Frankrike som er basert på Gentoo. Distribusjonen er en lettvektsdistribusjon og leveres som en Live CD/DVD. Den benytter automatisk deteksjon og automatisk konfigurasjon av maskinvare, og dens primære hensikt er å tillate enhver å kommunisere trygt i fiendtlige miljø.

Distribusjonen benytter vindusbehandleren Openbox og skrivebordsmiljøet GNOME. Distribusjonen har 32-biter x86 (i686) som plattform.

Versjon 2012.1 ble lansert 1. september 2012. Siste versjon er 2012.3 og ble lansert 2. september 2012.

## Eksterne lenker
*Hjemmeside
*Liberté Linux, hos DistroWatch
Litrix Linux

**Litrix Linux** er en tidligere  Linuxdistribusjon fra Brasil som er basert på Gentoo. Distribusjonen leveres som en Live CD/DVD og benytter automatisk deteksjon og automatisk konfigurasjon av maskinvare.

Distribusjonen benytter vindusbehandleren Openbox og skrivebordsmiljøet GNOME. Distribusjonen har 32-biter x86 (i586) og 64-biter x86-64 som plattform.

Versjon 1.1 ble lansert 24. mars 2004. Siste versjon er 11-12 og ble lansert 23. desember 2011.

## Eksterne lenker
*Hjemmeside
*Litrix, hos DistroWatch
Ernest Moniz

**Ernest Jeffrey Moniz** (født 22. desember 1944 i Fall River i Massachusetts i USA) er en amerikansk kjernefysiker og USAs energiminister under Barack Obama fra 2013 til 2017, da han gikk av ved slutten av president Obamas andre (og siste) periode.

## Liv og virke
### Bakgrunn
Ernest Moniz er sønn av Georgina (Pavão) Moniz og Ernest Perry Moniz, som begge var barn av portugisiske innvandrere til USA fra øya São Miguel på Asorene, en øygruppe i Atlanterhavet. I Bristol County i Massachusetts, der Fall River ligger, er (2015) portugisisk-amerikanere det største enkeltstående innvandrersegmentet.

Moniz studerte fysikk ved Boston College (Bachelor of Science 1966) og tok doktorgrad i teoretisk fysikk i 1972 ved Stanford University.

### Akademiker
Som postdoktor var han 1971/72 ved CEA i Saclay og 1972/73 ved University of Pennsylvania. Fra 1973 underviste han først som *assistant professor* og fra 1983 som professor ved MIT. Fra 1991 til 1995, og fra 1997 til 2001, ledet han fysikkfakultetet der, og var fra 1983 til 1991 direktør ved Bates Linear Accelerator Center. 

Fra 1976 var han også rådgiver ved Los Alamos National Laboratory, der han var gjesteforsker i 1976. Han befatter seg med kjernefysikk og om energispørsmål.

### Politikk
Fra 1995 til 1997 arbeidet Moniz ved den amerikanske presidents *Executive Office* som leder for vitenskapspolitikk. Fra 1997 til 2001 var han statssekretær i Energidepartementet. 

I 4. mai 2013 ble han utnevnt av president Barack Obama som Steven Chus etterfølger som USAs energiminister. Han tiltrådte den 21. mai 2013.

Moniz spilte en viktig rolle under forhandlingene om det iranske atomprogrammet, der han hadde direkteforhandlinger om tekniske detaljer med den iranske atomenergiministeren Ali Akbar Salehi.

## Utmerkelser
Moniz har mottatt storkors av den portugisiske Infante Dom Henriks orden.

## Referanser
Timoleón Jiménez

**Rodrigo Londoño Echeverri** (født 22. januar 1959), også kjent som **Timoleón Jiménez** og **Timochenko** er nåværende leder av gruppen Colombias revolusjonære væpnede styrker – Folkets Hær, hvor han ble leder i november 2011 etter at Alfonso Cano ble drept.

## Referanser
Bicom Systems PBXware

**Bicom Systems' PBXware** er en Linuxdistribusjon fra Frankrike som er basert på Gentoo. Distribusjonen støtter en rekke PSTN- og VoIP-teknologier. Distribusjonen er laget for telefoni og har 32-biter x86 som plattform.

Versjon 3.8 ble lansert 24. september 2013. Siste versjon er 4.1 og ble lansert 21. juli 2016.

## Eksterne lenker
*Hjemmeside
*Bicom Systems' PBXware, hos DistroWatch
Marvel Crosson

**Marvel Crosson** (født 27. april 1900, død 19. august 1929) var en amerikansk flyver og flypioner, og den første kvinnelig pilot som skaffet seg flysertifikat i territoriet Alaska. Hun arbeidet både i California og Alaska, og døde i et flykrasj i det aller første Women's Air Derby, en flytevling kun for kvinner, i 1929. Hun ble innvalgt i Alaskakvinnenes Hall of Fame i 2011. Pressen ga henne tilnavn som «Bird Girl» og «Pollyanna of the North» for å markere hennes prestasjoner.

## Liv og virke
### Tidlig liv
Marvel Crosson var datter av Esler Crosson og hans hustru Elizabeth Wynant Crosson i Warsaw, Indiana, hjembyen til moren. Hennes bror Joe (Joseph) ble født i Minneapolis i Kansas, hvor familien bodde på en gård. En søster, Zelma, ble født senere. Familien flyttet senere til Sterling i Colorado.

### Flykarriere
I 1922 flyttet familien Crosson på nytt, denne gangen til San Diego i California. Marvel og hennes bror ble fascinert av fly og luftfart, og sammen kjøpte de deres første fly, en Curtiss N-9. Joe Crosson flyttet til territoriet Alaska for å jobbe som pilot. Marvel fulgte snart etter og fikk sitt flysertifikat der, den første kvinne i territoriet som greide det. Hun slo seg sammen med sin bror i hans jobb med fly og holde utstyret i orden. Hun hjalp også sin bror i å frakte et monoplan (fly med enkeltvinger) fra San Diego til New York for Hubert Wilkins, den australske utforskeren og flyveren. Etter å ha arbeidet som kommersiell pilot i Alaska vendte hun tilbake til California. Hun satte en høyderekord på 7 314 meter den 28. mai 1929 mens hun fløy et Travel Air Jet J-5.

### Død
Marvel Crosson døde den 19. august 1929 da hennes fly krasjet i ørkenen i Arizona den andre dagen av Women's Air Derby, populært kalt for «The Powder Puff Derby» («Pudderkvastløpet»), som hadde startet i Santa Monica i California og hadde Cleveland i Ohio som mål. Hennes lik ble funnet et godt stykke fra hennes fly og med en uåpnet fallskjerm. Hun ble gravlagt i Greenwood Memorial Park i San Diego, California.

Sponsor av flytevlingen, National Exchange Club, holdt en landsomfattende øyeblikk med stillhet i alle sine klubber for å ære Crossons død. En ledig stol representerte Crosson ved festmiddagen for deltagerne i Cleveland i Ohio. Hun ble innvalgt i Alaskakvinnenes Hall of Fame i 2011.

## Referanser


## Eksterne lenker
*«Marvel Crosson (1904-1929)», *Aviation and Areomodelling*; biografisk tekstsamling 
* «How Marvel Crosson Died», Vintage Aviation; spekulasjon om ulykken
Kathryn Bolkovac

**Kathryn Bolkovac** er en amerikansk tidligere politietterforsker som blant annet har jobbet for FN. Hun ble kjent for offentligheten da hun saksøkte sin tidligere arbeidsgiver da hun mistet jobben sin på grunn av sitt forsøk på å offentliggjøre informasjon om menneskehandel i Bosnia. 

Hennes historie ble fortalt i filmen The Whistleblower med Rachel Weisz i hovedrollen.

## Referanser
Ida Corr

**Ida Corr** (født 14. mars 1977 i Aarhus i Jylland) er en danskfødt sangerinne og sangskriver av gambisk avstamning. 

I en årrekke sang hun kor for Gnags, Sanne Salomonsen og andre, kjente danske artister, før hun i 2005 debuterte med sitt første soloalbum *Streetdiva*. I 2007 fikk hun en internasjonal clubhit med singlen «Let me Think About It», som ble remikset av house-dj Fedde le Grand. Den gikk inn som #1 på dance-hitlistene i Storibritannia og USA, og hos førstnevnte ble den tillikemed #2 på UK Singles Chart.

## Referanser


## Eksterne lenker
* 
* 
* 
* ''Ida Corr vs Fedde Le Grand Let Me Think About It (Extended)'', youtube.com
Nils Erik Gjerdevik

**Nils Erik Gjerdevik** (født 7. august 1962 i Oslo, død 26. september 2016) var en dansk billedkunstner. 

Gjerdevik, som arbeidet med maleri, keramikk, objekter og grafikk, gikk på H. C. Høiers malerskolen 1983–83 og på Kunstakademiet i Praha i 1984. Som billedkunstner arbeidet han især med det nonfigurative, med forholdet mellom form og farve.

Han utførte utsmykningsoppaver for blant andre Folketinget, Københavns Universitet Amager og Operahuset i København. Som utøvende kunstner var han representert på blant andre Statens Museum for Kunst, ARoS, Kunstmuseene i Esbjerg, Horsens og Vejle, Nasjonalgalleriet i Oslo og Malmö Konstmuseum. Han ble hedret med Eckersberg Medaillen i 2002.

## Referanser
Heinrich Brünings andre regjering

**Heinrich Brünings andre regjering** satt ved makten i Tyskland under Weimarrepublikken, fra 10. oktober 1931 til 30. mai 1932. Den var Weimarrepublikkens andre presidialregjering, etter Brüning I.  

## Presidialregjering
Brünings første regjeringsoppdrag (Brüning I) fra president Hindenburg var å danne regjering «uten støtte i noen koalisjon.» Dette innebar at regjeringen i nødsfall kunne hente sin støtte fra Tysklands president, selv når den hadde et flertall mot seg i Riksdagen. I praksis fikk regjeringen bistand av rikspresidenten til gjennom nødsforordninger å oppløse riksdagen og innkalle til nyvalg. I den mellomliggende perioden styrte regjeringen praktisk talt ukontrollert gjennom nødsforordninger. Parlamentarismen var dermed i praksis opphevet, og det på en måte som ikke var forutsett i Weimarforfatningen. Regjeringene Brüning I, II, Papen og Schleicher ble kalt «presidialregjeringer» eller «Hindenburg-regjeringer.»  

## Regjeringens politikk
Brüning lot seg ikke bruke som en marionett av presidenten og hans rådgivere, men styrte selvstendig og med støtte i parlamentet av SPD. Det kom til konflikt da regjeringen ønsket å forby SS og SA, for å fjerne hovedårsaken til den politiske volden i samfunnet. Forbudet som var støttet av en rekke delstater, herunder Preussen og Bayern, og trådte i kraft 13. april 1932.  

Kurt von Schleicher og Adolf Hitler inngikk 7. mai 1932 en avtale om at Schleicher skulle sørge for at Brüning II måtte gå. Motytelsen var at NSDAP skulle tolerere den neste presidialregjering. I mai 1932 fremmet Brüning forslag om å støtte godseierne øst for Elben, som Hindenburg tilhørte. I tillegg foreslo regjeringen å gjøre oppkjøp av gårder som var gått konkurs, og deretter skape arbeidsplasser for arbeidsledige. Denne *agrarbolsjevisme* slik det ble sagt, kunne Hindenburg og hans *[[kamarilja]]* ikke godkjenne. Hindenburg fratok Brüning retten til å utstede midlertidige forordninger, og regjeringen måtte derfor gå av. Det var etter Brünings eget utsagn * –hundre meter før målet*.   

Kort tid etter, i juni 1932, ble resultatet av Lausanne-konferansen i 1932 helt i samsvar med Brünings mål. Tysklands krigsgjeld ble strøket, og selv et symbolsk erstatninsbeløp slapp landet å betale. Dette resultatet ble imidlertid oppnådd til kostnaden av en uthult parlamentarisme, under en tilspisset økonomisk krise og under forverringen av de sosiale kår til millioner av mennesker. Under disse forhold fikk de høyreekstreme fremgang, og NSDAP utviklet seg til et folkeparti.

## Sammensetning

## Referanser
Pokémon Picross

***Pokémon Picross*** (japansk:  **) er et puzzlevideospill i ''Pokémon''-serien utviklet av Jupiter og utgitt av Nintendo til Nintendo 3DS. «Picross» er et annet navn på nonogram, og spillet går ut på å bruke pokémoner til å fylle rutenettet på samme måte som man gjør i et nonogram. Spillet ble utgitt på verdensbasis som nedlastbart spill på Nintendo eShop i desember 2015.

## Eksterne lenker
*
De hvite hjelmene

**Syria Civil Defence** (**SCD**; ), også kjent som **De hvite hjelmene**, er en frivillig sivilforsvarsorganisasjon som opererer i Syria under borgerkrigen i Syria. Treningen av frivillige begynte i 2013, og organisasjonen ble formelt stiftet 25. oktober 2014.

## Referanser
Duncan Haldane

**Duncan Haldane** (født 14. september 1951) er en britiskfødt amerikansk fysiker.

Han ble tildelt nobelprisen i fysikk for 2016 sammen med David J. Thouless og Michael Kosterlitz for forskning på eksotisk materie i kvanteverdenen.

## Referanser
Michael Kosterlitz

**John Michael Kosterlitz** (født 1943) er en britiskfødt amerikansk fysiker.

Han ble tildelt nobelprisen i fysikk i 2016 sammen med David J. Thouless og Duncan Haldane for forskning på eksotisk materie i kvanteverdenen og kondenserte fasers fysikk.

## Referanser
Andreas Hopmark

**Andreas Eines Hopsmark** (født 1991) er en norsk fotballtrener og tidligere fotballspiller som er toppspillerutvikler for .

## Referanser


## Eksterne lenker
*
Jean-Pierre Sauvage

**Jean-Pierre Sauvage** (født 1944) er en fransk kjemiker.

Han ble tildelt Nobelprisen i kjemi i 2016 sammen med Fraser Stoddart og Ben Feringa for utformingen og syntesen av molekylære maskiner.

## Referanser
Fraser Stoddart

**Fraser Stoddart** (1942–2024) var en britisk kjemiker.

Han ble tildelt Nobelprisen i kjemi i 2016 sammen med Ben Feringa og Jean-Pierre Sauvage for utformingen og syntesen av molekylære maskiner.

## Referanser
David J. Thouless

**David J. Thouless** (født 21. september 1934 i Bearsden i Skottland, død 6. april 2019 i Cambridge) var en britisk fysiker.

Han spesialtiserte seg på utforsning av kondenserte fasers fysikk. Han ble tildelt nobelprisen i fysikk i 2016 sammen med Duncan Haldane og Michael Kosterlitz for forskning på eksotisk materie i kvanteverdenen.

## Referanser
Helgasjön

**Helgasjön** er en innsjø i Växjö kommune i Småland i Sverige. Sjøen ligger 163 meter over havet og dekker 48,5 kvadratkilometer.

Sentralt i innsjøen ligger flere øyer, den største av dem er Helgö. Herfra strekker sjøen seg ut i fire store viker: *Åbyviken* mot Åby i nord, *Örfjorden* mot nordvest, *Öjabyviken* mot sør og *Sandsbroviken* mot Sandsbro i sørøst. I Sandsbro er sjøen forbundet med Toftasjön gjennom en 300 meter lang kanal. Det er også en kanal i nordenden, som via sluse ved Åby forbinder Helgasjön med Tolgasjön og Asasjön i nord.

Det er flere naturreservater ved sjøen. Det største er *Helgö naturreservat* på den nordvestre delen av Helgö med sjøen omkring.

På odden mellom Öjabyviken og Sandsbroviken ligger Kronobergs slottsruin. Herfra trafikkerer dampbåten S/S Thor sommerstid.

Helgasjöns største dyp er 25 meter, målt i 1954 vest for Stojby. Utløpet er i sørvest gjennom Helige å til Salen og Åsnen.

## Referanser
Kirgisistan under Paralympiske sommerleker 2016

**[[Kirgisistan]]** deltok under **[[Paralympiske sommerleker 2016]]** i Rio de Janeiro, Brasil, fra 7. til 18. september 2016.  

Før lekene i Rio 2016 hadde ikke Kirgisistan vunnet noen medaljer fra de 5 sommerlekene nasjonen hadde deltatt i siden 1996.

## Medaljer

## Referanser
Nasjonal Samlings statistiske kontor

**Nasjonal Samlings statistiske kontor** var Nasjonal Samlings avdeling for innsamling og bearbeiding av statistikk.

Kontoret ble ledet av partiets organisasjonssjef Siegfried Nylander. Det var blant annet involvert i registrering av norske jøder, og i forkant av massearrestasjonene i 1942 hadde NS' statistiske kontor fått lagret et eksemplar av et spørreskjema der alle voksne norske jøder måtte oppgi slektskapsforhold, innvandingsforhold, forretningsdrift og lignende. Kontoret førte også tilsvarende lister over jøssinger, med det formål å kunne slå tilbake etter anslag mot NS-medlemmer (slik som blant annet skjedde under Svolværraidet, der 12 NS-folk ble ført bort i britisk fangenskap).

## Referanser
United Linux

**United Linux** er en tidligere Linuxdistribusjon fra USA som var basert på SUSE Linux. Distribusjonen var konstruert for næringslivet og hadde som mål å bli en industristandard.

Distribusjonen benyttet skrivebordsmiljøene GNOME og KDE. Distribusjonen hadde 32-biter x86 som plattform.

Versjon 1.0 ble lansert 19. november 2002. 

## Eksterne lenker
*Hjemmeside
*United Linux, hos DistroWatch
Munkbrogatan

**Munkbrogatan** er en gate i Gamla stan i Stockholm, den strekker seg fra Kornhamnstorg i syd til Munkbroleden i nord. Gaten ble anlagt på andre halvdel av 1600-tallet etter storbrannen i Stockholm 1625 som utraderte Stadsholmens vestre deler.

Munkbrogatan fikk sitt nåværende navn i 1691, det forekom også navn som *Munkebrohamnsgatan* (1694). Gaten ble anlagt på utfylt mark langs Riddarfjärden. Den ny reguleringsplanen for byen, som også innbefattet Stora Nygatan og Lilla Nygatan foreskrev for første gang i Stockholms historie store rektangulære bykvartaler og lange snorrette gater. Munkbrogatan ble den vestlige begrensningen av denne nye planen.

Ved gatens vestre side finnes Mälartorget og Gamla stan tunnelbanestasjon.

## Se også
* Daedalus-kvartalet
* Gater og torg i Gamla stan

## Referanser


## Litteratur
*Stahre, Nils-Gustaf; Fogelström, Per Anders (1986). *Stockholms gatunamn: innerstaden.* Monografier utgivna av Stockholms stad (återtryck av del av 1:a upplagan). Stockholm: Liber/Allmänna förlaget. Libris 7269073. ISBN 91-38-90777-1

## Eksterne lenker
*
Neville Marriner

**Neville Marriner** (født 15. april 1924 i Lincoln i England, død 2. oktober 2016) var en britisk dirigent og fiolinist.  Han ble blant annet utnevnt til kommandørridder Order of the British Empire i 1979.

## Liv og virke
### Bakgrunn
Marriner var sønn av snekkeren Herbert Marriner og hans hustru Ethel (født Roberts). Han ble utdannet ved Lincoln Grammar School, der han spilte i et jazzband med komponisten Steve Race.

Han fikk i ung alder undervisning i fiolin og piano fra sin far, og senere fiolin under Frederick Mountney. Han studerte fra 1939 fiolin på *Royal College of Music* i London og på konservatoriet i Paris.

### Musiker
Han spilte i Philharmonia Orchestra og London Symphony Orchestra i 13 år, og grunnla The Jacobean Ensemble sammen med Thurston Dart.

Han studerte dirigering hos dirigenten Pierre Monteux i Hancock i Maine i USA. Marriner dannet i 1959 ensemblet *[[Academy of St Martin in the Fields]]* midt i London, var dets dirigent og leder, og innspilte en lang rekke legendariske innspillinger med dem. Navnet er tatt fra kirken St Martin-in-the-Fields i London hvor de hadde sin første opptreden 13. november 1959.

Marriner dirigerte all slags repertoar, men er særlig kjent som tolker av barokkmusikk. Han valgte ut og arrangerte musikken til filmen Amadeus og overvåkete innspillingen av musikken i sin egenskap av sjef for Academy of St Martin in the Fields. Han var en fremtredende fortolker av Mozart og Haydn. Han var leder af *Academy of St Martin in the Fields* til 1992.

Marriner har også vært dirigent for Los Angeles Chamber Orchestra, Minnesota Orchestra og Stuttgarts Radiosymfoniorkester.

I 1985 ble han adlet og mottok i 1979 opptagelse i Order of the British Empire for sitt arbeide ved Academy of St Martin in the Fields.

Marriner var far til klarinettisten Andrew Marriner.

## Innspillinger
* På platemerkene Philips, Argo, L'Oiseau Lyre og EMI.

## Litteratur
* Christian Tyler: *Making Music: Neville Marriner and the Academy of St Martin in the Fields.* Unicorn Press, Norwich, 2009, ISBN 978-1-906509-04-0.

## Referanser


## Eksterne lenker
* 
* 
*
Women’s Air Derby

**Women's Air Derby** var det første offisielle «air-race» kun for kvinner i USA, det fant sted i 1929. Humoristen Will Rogers kalte det **Powder Puff Derby**, (pudderkvast Derby), et navn som har gjorde de best kjent. Nitten piloter tok av fra Santa Monica i California 18. august 1929. Marvel Crosson døde i et krasj, tilsynelatende forårsaket av kullosforgiftning, men femten fullførte til Cleveland i Ohio ni dager senere.

## Løpet
Arrangøren Cliff Henderson laget det etter mønster av mennenes transkontinentale konkurranse. For å kvalifisere måtte pilotene ha minst 100 flytimer, inklusive minimum 25 timer langdistanse.

Ett av kravene var at flyet skulle ha en motor med «hestekrefter passende for en kvinne». En deltaker, Opal Kunz, fikk beskjed av dommerne om at hennes fly, et 300 hk Travel Air, var for raskt til at en kvinne kunne håndtere det og måtte få et annet fly eller ikke stille i løpet. Med 25&nbsp;000 dollar i premie var det mange penger på spill. Hun lånte et fly med mindre motor slik at hun kunne delta.

Flygerne ble stilt opp i rekker og tok av med et minutts intervall. Amelia Earhart hadde et problem med det elektriske anlegget og måtte tilbake til flyplassen, men reparasjonen ble gjort raskt, og hun gjenopptok løpet.

Nesten alle hadde uhell i det vanskelige løpet. Marvel Crosson krasjet i Gila River Valley og ble drept, angivelig som følge av kullosforgiftning. Det ble et ramaskrik og tilskuerne forlangte løpet kansellert, men flygerne kom sammen og bestemte seg for at den mest passende hyllesten ville være å fullføre løpet. Blanche Noyes måtte slukke en brann som brøt ut i luften over Pecos, men fortsatte. (I dokumentaren fra 2010 *Breaking Through The Clouds, The First Woman's National Air Derby*, fortalte Noyes, en ikke-røyker, at hun fant en sigarettstump i bagasjerommet.) Margaret Perry fikk tyfoidfeber. Pancho Barnes krasjet inn i en bil som kjørte inn på rullebanen da hun prøvde å lande, og flyet måtte vrakes. Ruth Nichols krasjet også. Claire Fahys vingebarduner var muligens sabotert med syre, hun trakk seg fra løpet.

Anslagsvis 18&nbsp;000 mennesker samlet seg i Cleveland i Ohio for å hilse på de pilotene som fullførte. Louise Thaden kom inn først og vant stor klasse med en tid på 20 timer, 19 minutter og 4 sekunder. Phoebe Omlie vant liten klasse med 25 timer, 12 minutter og 47,5 sekunder.

## Bibliografi
* Gener Jessen: *Powder Puff Derby of 1929: The True Story of the First Women's Cross–Country Air Race* SourceBooks
* Phyllis Read: *The Book of Women's Firsts: Breakthrough Achievements of Almost 1,000 American Women*.,Random House Information Group ISBN 978-0-679-40975-5

## Se også
* Air Race Classic

## Referanser


## Eksterne lenker
* The Powder Puff Derbies
Västra Silen

**Västra Silen** er en innsjø i Årjäng og Bengtsfors kommuner i Sverige. Sjøen er langstrakt i nord-sørretning, og rekker fra tettstedet Årjäng i nord til Kråkviken og Skifors i sør.

Sjøen får tilførsel fra Silbodalsälven gjennom Årjäng i nord og fra Östra Silen ved Krokfors i sørøst. Utløpet er mot sørvest gjennom Gustavsfors, der innsjøen er forbundet med Dalslands kanal med sluser. Det samlede nedbørsfeltet utgjør 734 kvadratkilometer, hvorav 75 % er skog og 18 % er vannflater.

Det er påvist 13 fiskearter i sjøen, herunder abbor, gjedde og den lille ulkefisken steinsmett.

## Referanser
Folkeavstemningen om Colombias fredsavtale 2016

**Folkeavstemningen om Colombias fredsavtale 2016** var en folkeavstemning for å ratifisere den endelige avtalen om avslutningen av den colombianske konflikten mellom colombianske myndigheter og Colombias revolusjonære væpnede styrker. Folkeavstemningen ble avholdt 2. oktober 2016. Resultatet ble 50,2% i mot avtalen, og 49,8% for avtalen. Arbeidet med avtalen ledet til at Colombias president Juan Manuel Santos mottok Nobels fredspris 2016.

## Resultater

## Referanser
Porteus Kiosk

**Porteus Kiosk** er en Linuxdistribusjon fra Irland som er basert på Gentoo. Distribusjonen har blitt nedskalert til å bare bruke nettleseren Mozilla Firefox.

Distribusjonen har 64-biter x86-64 som plattform.

Versjon 3.2.0 ble lansert 8. desember 2014. Siste versjon er 4.1.0 som ble lansert 9. september 2016.

## Eksterne lenker
*Hjemmeside
*Porteus Kiosk, hos DistroWatch
Exherbo

**Exherbo** er en Linuxdistribusjon fra Danmark som er basert på Gentoo. Distribusjonen er primært konstruert for utviklere og avanserte brukere som tar en aktiv rolle i utviklingen av distribusjonen.

Distribusjonen benytter vindusbehandleren Fluxbox, Awesome og Openbox og skrivebordsmiljøene GNOME, KDE, Enlightenment og Xfce. Distribusjonen har 32-bit ARM7, 32-bit x86 og 64-bit x86-64 som plattform.

Den nåværende versjonen ble lansert 6. oktober 2016.

## Eksterne lenker
*
*Exherbo, hos DistroWatch
Norges ambassade i Kyiv

**Norges ambassade i Kyiv** (1992–) huser den norske ambassadør til landet Ukraina og ligger i hovedstaden Kyiv.

Ambassaden holdt i begynnelsen til i en ombygd stall i Striletska-gaten, i påvente av et mer permanent tilholdssted.  En gammel kjøpmannsbolig i Vulitsa Striletska 15 fra 1878 ble ombygd med finsk entreprenør og innviet den 25. september 1995. Kjøpmannens oldebarn Galina Silvestrivna Sevruk bidro med relieffer.

Ambassadøren til Ukraina er også tilknyttet utenriksstasjonen i Minsk i Belarus.

Kyiv-ambassadens funksjoner ble midlertidig flyttet til Warszawa 26. februar 2022, etter Russlands invasjon. Den 8. mai ble ambassaden i Kyiv formelt gjenåpnet i begrenset omfang, og utenriksminister Anniken Huitfeldt besøkte Kyiv og ble mottatt av Volodymyr Zelenskyj.

### Norske ambassadører til Ukraina fra 1992
*1992–96 Øyvind Nordsletten
*1996–2001 Anders Nikolai Helseth
*2001–06 Jostein Helge Bernhardsen
*2006–11 Olav Berstad
*2011–16 Jon Elvedal Fredriksen
*2016–20 Ole Terje Horpestad
*2020–23 Erik Svedahl
*2023-   Helene Sand Andresen

## Referanser


## Eksterne lenker
*
Sun Java Desktop System

**Sun Java Desktop System** er en tidligere Linuxdistribusjon fra USA som var basert på SUSE Linux. Distribusjonen ble utviklet av Sun Microsystems. Distribusjonen var konstruert for næringslivet og hadde høyt utviklede løsninger som var enkle å innenfor eksisterende infrastruktur.

Distribusjonen benyttet skrivebordsmiljøet GNOME. Distribusjonen hadde 32-32-biter x86 (i586) som plattform.

Versjon 1.0 ble lansert 3. desember 2003. Versjon 4.2 ble lansert 4. mai 2004.

## Eksterne lenker
*Hjemmeside
*Sun Java Desktop System, hos DistroWatch
KmLinux

**kmLinux** er en tidligere Linuxdistribusjon fra Tyskland som var basert på SUSE Linux. Distribusjonen ble utviklet av Association for Free Software and Education for skoleverket i Schleswig-Holstein. Distribusjonen var konstruert for næringslivet og hadde høyt utviklede løsninger som var enkle å innenfor eksisterende infrastruktur.

Distribusjonen benyttet vindusbehandleren IceWM og skrivebordsmiljøet GNOME og KDE. Distribusjonen hadde 32-biter x86 som plattform.

Versjon 3.0 ble lansert 29. september 2002. Versjon 5.1 ble lansert 6. desember 2004.

## Eksterne lenker
*Hjemmeside 
*kmLinux, hos DistroWatch
Sven Wedemeyer

**Sven Wedemeyer** (født 1975) er en tysk astrofysiker som jobber ved Universitetet i Oslo.

Han har mastergrad i 1999 og doktorgrad i 2003 fra Universitetet i Kiel. Så var han tre år ved Universitetet i Freiburg før han fikk jobb på Universitetet i Oslo som forsker og lærer ved Institutt for teoretisk astrofysikk. 

Han ble førsteamanuensis i 2018 og professor i 2022. 

## Virke
Wedemeyer forsker på solen, andre stjerner og i mindre grad eksoplaneter. Hans arbeide med soltornadoer har vært publisert i det britiske forskerbladet Nature og beskrivet i boken *Norske forskningsbragder*. 

I 2015 ble han tildelt en Consolidator Grant fra det europeiske forskningsrådet (ERC) for å observere solen med Atacama Large Millimeter/submillimeter Array (ALMA). 

Wedemeyer er et styremedlem i Rosseland Centre for Solar Physics. Han ble valgt til medlem av rådet European Astronomical Society i 2024.

## Referanser


## Eksterne lenker
*http://folk.uio.no/svenwe/ (hjemmeside på jobb)
Karamad Linux

**Karamad Linux** er en tidligere Linuxdistribusjon fra Iran som var basert på SUSE Linux. Distribusjonen hadde støtte for persisk og hadde flere utvidelser som fremhevet Irans historie og kultur. Distribusjonen var konstruert for Iranske brukere og de som var interessert i språk, kultur og historie i det gamle Persia.

Distribusjonen benyttet vindusbehandlerne Blackbox, Openbox og IceWM og skrivebordsmiljøet GNOME og KDE. Distribusjonen hadde 32-biter x86 (i586) som plattform.

Versjon 1.4.2 ble lansert 7. desember 2005. Versjon 5.1 ble lansert 20. januar 2009.

## Eksterne lenker
* Hjemmeside
*Karamad Linux, hos DistroWatch
JackLab Audio Distribution

**JackLab Audio Distribution** er en tidligere Linuxdistribusjon fra Tyskland som var basert på SUSE Linux. Distribusjonen var beregnet på musikere, produsenter og mediaskapere. Den benyttet Jack Audio Connection Kit (JACK) som profesjonelt MIDI-grensesnitt.

Distribusjonen benyttet skrivebordsmiljøene Enlightenment og KDE. Distribusjonen hadde 32-biter x86 (i586) som plattform.

Versjon 1.0 ble lansert 16. september 2007. Versjon 1.1 alpha-1 ble lansert 5. januar 2008.

## Eksterne lenker
* Hjemmeside
*JackLab Audio Distribution, hos DistroWatch
Indirekte kostnader

**Indirekte kostnader** er kostnader som ikke kan spores eller som det vil være hensiktsmessig å spore opp mot en bestemt vare. Med direkte kostnader menes kostnader som kan være knyttet til ett bestemt produkt, mens indirekte kostnader er fordelt på flere produkter, og det er opp til ledelsen i bedriften å avgjøre hvordan de indirekte kostnadene skal fordeles på produktene. Lønn, strøm, leie av lokaler, markedsføring, reising og liknende regnes som indirekte kostnader.  

## Referanser
Thor Håkon Ramberg

**Thor Håkon Ramberg** (født 1966) er en norsk lokalpolitiker fra KrF som siden 2015 er 
ordfører i Rømskog kommune.

## Referanser
Mellan-Fryken

**Mellan-Fryken** er en av de tre Frykensjøene i Kil og Sunne kommuner i Värmland i Sverige. Sjøen er langstrakt i nord-sørretning, og rekker fra tettstedet Sunne i nord til det smale sundet mot Nedre Fryken ved Nilsby i sør.

Sjøen får tilførsel primært fra Øvre Fryken gjennom Sundet i Sunne, og fra Rottnan ved Rottneros i nordvest. Utløpet er i sør mot Nedre Fryken og videre til Vänern. Det samlede nedbørsfeltet utgjør 3 820 kvadratkilometer, hvorav 80 % er skog og 7 % er vannflater.

## Referanser
Norske historikere i utvalg

***Norske historikere i utvalg*** er en historiefaglig bokserie bestående av 9 bind, utgitt 1967–1983 av Universitetsforlaget, Oslo.

## Bind
# Rikssamling og kristendom (1967)
# Samfunnsmaktene brytes (1969)
# Sverreættens kongedømme (1970)
# Norges nedgang. Senmiddelalderen (1968)
# Nye middelalderstudier : Bosetning og økonomi (1981)
# Nye middelalderstudier : Kongedømme, kirke, stat (1983)
# Studier i norsk historie 1537-ca.1800 : Lydriket 1537–1660 (1981)
# Studier i norsk historie 1537-ca.1800 : Tvillingriket 1660–ca. 1800 (1983)
# Studier i norsk historie omkring 1814 : ein nasjon stig fram  (1983)
Archie Johnstone

**Archie Johnstone** (født 14. eller 18. september 1896 i Fraserburgh i Skottland, død 9. september 1963) var en britisk journalist og redaktør. 

Han tilbrakte sine første år i kyst- og fiskerbyen Fraserburgh nordøst på De britiske øyer, men flyttet som barn med familien til den større byen Aberdeen der han vokste opp. Seksten år gammel fikk han sin første pressejobb. Han slet lange timer med rutinearbeid i lokalavisen, men fikk også prøve seg som journalist.

Den første avisjobben ble imidlertid kortvarig. Sytten år gammel ble han innhentet av første verdenskrig, og var blant de britiske ungdommene som fylt av patriotisme ivret for å bli soldat. Tross ung alder klarte han å bli innrullert, og tjenestegjorde gjennom krigen i den skotske 51. divisjon. Hans ungdommelige begeistring bleknet imidlertid etter hvert som han erfarte krigens virkelighet og det britiske offisersvesenet. Da krigen endte i 1918 forlot han soldattilværelsen, 23 år gammel.

I 1920 fikk han igjen jobb i pressa, nå med redigering i *Daily Dispatch*. Gjennom avisen *Daily Sketch* fikk han etter hvert erfaringer med pressearbeid i en riksavis, det vil si en avis med nasjonal distribusjon. Johnstone arbeidet også i *News Chronicle*.

I begynnelsen av 1947 ble han tilbudt jobben som redaktør for britenes offisielle russiskspråklige avis *[[British Ally]]* (*Britansky Soyuznik*), som siden 1942 var blitt utgitt i Moskva. Som femtiåring flyttet han derfor til den sovjetiske hovedstaden, og begynte å arbeide ved den britiske ambassaden. 

På denne tiden endret imidlertid det politiske bildet seg dramatisk. Vennskapsforholdet mellom de to tidligere allierte maktene ble i løpet av få år erstattet av kald krig. Som talerør for regjeringa i London fikk *British Ally* snart oppgaven med å presentere et glansbilde av det britiske samfunn, og prøve å kontrastere det til virkeligheten i Moskva. Johnstone reagerte både som pressemann og ut fra sitt samfunnsengasjement. Stoffet myndighetene i London og autoritetene innen diplomatvesenet ønsket i *British Ally* fungerte ikke for sovjetiske lesere, og stred med det han oppfattet som sannhet og mot hans politiske vurderinger.

20. april 1949 hadde han fått nok, forlot den britiske ambassaden i Moskva og gjorde det gjennom et brev til *[[Pravda]]* klart at han heretter heller ville arbeide i Sovjet «for fredens sak». At han hoppet av og valgte eksil i Stalins hovedstad vakte i datidens politiske miljø stor oppmerksomhet, og ble blant annet behandlet i et radioprogram hos BBC. Det ble også diskutert i det britiske parlamentet. At han snart fikk følge av *British Ally*s ansvarlige oversetter Robert Daglish gjorde ikke skandalen mindre. Johnstone ble ikke bare stemplet som en fiende av den britiske regjering. I den kalde krigen medførte hans drastiske beslutning at mange av forbindelsene til hjemlandet ble brutt.

## Bibliografi
* *In the Name of Peace*, Foreing Languages Publishing House, Moskva (1951, 1952)
* *Ivan the not-so-terrible*, British Soviet Friendship Society, London (1956)

## Referanser
Olav Breivik

**Olav Peder Breivik** (født 1952) er en norsk bonde, investor og lokalpolitiker fra Høyre. Han var ordfører i Hobøl kommune 2015−2019.

I 2011 forvaltet han verdier for nærmere 1 milliard kroner, gjennom blant annet *Bilbutikk 1* og tre forretninger under Maxbo-paraplyen. Han eide seks gårdsbruk og leide fire andre, og kontrollerte med det 2&nbsp;800 mål dyrket mark og 5&nbsp;000 mål skog.

Han har vært styreleder i Viken Skog SA siden 2014.

## Referanser
Fusion-io

**Fusion-io, Inc.** er et tidligere amerikansk IT-selskap med base i Cottonwood Heights, Utah, som arbeidet med maskinvare og programvare og som huskes mest for deres konstruksjon og produksjon av flashminne (Fusion ioMemory). Selskapet ble etablert i 2005 og ble i 2014 oppkjøpt av SanDisk Corporation.

## Referanser
Ali Pasja

**Ali Pasja** (eller *Müezzinzade Ali Pasja*; død 7. oktober 1571 ved Lepanto) var en osmansk admiral. Han var øverstkommanderende for den osmanske flåtestyrken som var med i slaget ved Lepanto i 1571.

## Liv og virke
### Bakgrunn
Ali Pasja var sønn av en muezzin (derav tilnavnet) i Istanbul. Han var sultan Selim II og haremets favoritt. Kvinnene hadde hørt Alis vellydende stemme fra moskeens minaret når han i stedet for sin far hadde kalt til bønn.

### Karriere
Ali hadde en fremgangsrik militær og administrativ løpebane til lands og til vanns. I mai 1560 var han med på sjøslaget ved Djerba. Fra 1563 til 1566 var han wali (guvernør) av Egypt, og i 1565 kommanderte han den egyptiske kontingent under beleiringen av Malta.

Sommeren 1570 kommanderte Ali Pasja den flåte som transporterte de osmanske invasjonsstyrker under Lala Kara Mustafa Pasja som skulle erobre Kypros, og deretter lå utenfor det sørlige Egeis og slik blokkerte venetianske forsøk på å få bragt forsterkninger til Kypros.

I 1571 ble han øverstkommanderende (*[[Kapudan Pasja]]* og *Kaptan-ı Derya*) for den osmanske flåte, etter at hans forgjenger Piale Pasja hadde mistet sultanens gunst. Likesom Piale Pasja hadde også Ali Pasja en av sultan Selims døtre som hustru.

### Lepanto
Ali Pasja kommanderte den osmanske flåten som ble beseiret i sjøslaget ved Lepanto i 1571 av en kristen flåte ledet av Juan de Austria. For å styrke sine styrkers kampmoral hadde Selim gitt sin admiral et av rikets mest verdifulle symboler, det store «kalifenes banner», et grønt banner bestykket med Allahs navn 28.000 ganger med gullskrift.

Både Ali Pasja og hans motpart Juan de Austria var ganske unge. Han var dessuten ikke egentlig noen sjøsoldat, men mer en landsoldat. Og han var mer pågående enn omhyggelig taktiker. Straks styrkene lå overfor hverandre den 7. oktober gikk han inn i direkte duell med motstanderen. Hans flaggskip, *Sultana*, kjempet dekk mot dekk mot Juan de Austrias *La Real*. Snart ble Ali truffet av en muskettsalve, falt sammen alvorlig såret, og ble - til tross for ordren om at han skulle fanges levende - halshugd av en spansk soldat. Hans hode ble satt høyt opp på stake. Dette, og erobringen av Kalifenes banner, svekket kampmoralen hos den tyrkiske flåte, og dette bidro til deres nederlag.

Ali Pasjas to yngre sønner ble tatt til fange i slaget. Den eldre av den døde snart i fangenskapet. Den andre ble på forbønn av sin mor sendt hjem av Juan de Austria til Istanbul.

## Etterfølger
Ali Pasjas etterfølger som øverstkommanderende for de osmanske sjøkrigskrefter (*Kaptan-ı Derya*) ble i 1572 Kilic Ali Pasja (= Uludjh Ali Pasja), som hadde utmerket seg i slaget ved Lepanto og klart å komme seg tilbake til Istanbul med en del av flåten.

## Litteratur
* Edward Hamilton Currey: *Sea-Wolves of the Mediterranean*. John Murrey, London 1910.
* Angus Konstam: *Lepanto 1571: The Greatest Naval Battle of the Renaissance.* Osprey, Oxford, 2003, ISBN 1-84176-409-4.
* Hugh Bicheno: *Crescent and Cross: The Battle of Lepanto 1571*. Phoenix, London 2004, ISBN 1-84212-753-5. 
* T.C.F. Hopkins: *Confrontation at Lepanto*. Tom Doherty, New York 2006, ISBN 0-7653-0538-0.